Antons Šipuļins
Antons Šipuļins (krievu: Антон Владимирович Шипулин; dzimis 1987. gada 21. augustā) ir krievu biatlonists. Piedalījies 2010. gada ziemas olimpiskajās spēlēs. Tajās izcīnījis bronzas medaļu 4×7,5 km stafetē. Kopš 2011. gada piedalās Pasaules čempionātos. 2012. gadā Rūpoldingā izcīnījis savu pirmo medaļu Pasaules čempionātos individuālajās distancēs — kļuva par bronzas medaļas laureātu iedzīšanā. Arī nākamajā gadā Nove Mesto Morāvijā izcīnījis bronzu iedzīšanā un sudrabu masu startā. Arī viņa māsa Anastasija Kuzmina ir biatloniste, pašlaik pārstāv Slovākiju.